**PROGRAMUL OPERAŢIONAL CAPITAL UMAN**

**Axa prioritară 6 – *Educaţie şi competenţe***

**Obiectivul tematic 10:** *Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții*

**Prioritatea de investiții 10.iv:** *Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie*

**Obiectivul specific 6.13** *Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI*

**GHIDUL SOLICITANTULUI CONDIȚII SPECIFICE**

**Mecanism de susţinere a cercetătorilor români care au obţinut**

**Certificate de excelenţă**

***Octombrie 2020***

**CUPRINS**

[1 CAPITOLUL 1. Informații despre apelul de proiecte 3](#_Toc54274540)

[1.1 Axa prioritară, prioritatea de investiții, obiectivul specific/ obiectivele specifice al/e programului operational 3](#_Toc54274541)

[1.1.1 Context 4](#_Toc54274542)

[1.2 Tipul apelului de proiecte și perioada de depunere a propunerilor de proiecte 7](#_Toc54274543)

[1.2.1 Acțiunile sprijinite în cadrul apelului 8](#_Toc54274544)

[1.2.2 Teme secundare FSE 9](#_Toc54274545)

[1.2.3 Teme orizontale 11](#_Toc54274546)

[1.2.4 Informare și publicitate 12](#_Toc54274547)

[1.3 Tipuri de solicitanți şi parteneri eligibili în cadrul apelului 12](#_Toc54274548)

[1.4 Durata de implementare a proiectului 12](#_Toc54274549)

[1.5 Grupul țintă al proiectului 12](#_Toc54274550)

[1.6 Indicatorii aplicabili proiectului 14](#_Toc54274551)

[1.7 Alocarea financiară stabilită pentru apelul de proiecte 15](#_Toc54274552)

[1.8 Valoarea maximă a proiectului 15](#_Toc54274553)

[1.8.1 Cofinanțarea națională (cofinanțarea publică și cofinanțarea proprie) 16](#_Toc54274554)

[1.9 Regiunea/ regiunile de dezvoltare vizate de apel 16](#_Toc54274555)

[2 CAPITOLUL 2. Reguli pentru acordarea finanțării 16](#_Toc54274556)

[2.1 Eligibilitatea solicitantului și a partenerilor 16](#_Toc54274557)

[2.2 Eligibilitatea proiectului 17](#_Toc54274558)

[2.3 Eligibilitatea cheltuielilor 17](#_Toc54274559)

[CAPITOLUL 3. Completarea cererii de finanțare 22](#_Toc54274560)

[CAPITOLUL 4. Procesul de evaluare și selecție a proiectelor 23](#_Toc54274561)

[CAPITOLUL 5. Depunerea și soluționarea contestațiilor 23](#_Toc54274562)

[CAPITOLUL 6. Contractarea proiectelor – descrierea procesului 23](#_Toc54274563)

[CAPITOLUL 7. ANEXE 23](#_Toc54274564)

# CAPITOLUL 1. Informații despre apelul de proiecte

## Axa prioritară, prioritatea de investiții, obiectivul specific/ obiectivele specifice al/e programului operational

**Axa prioritară 6 – *Educaţie şi competenţe***

**Obiectivul tematic 10: *Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții***

**Prioritatea de investiții 10.iv: *Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie***

**Obiectivul specific 6.13 Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI**

**Rezultate așteptate:**

* *Rata crescută de participare a cercetătorilor la programele din cadrul parteneriatelor nou înființate/dezvoltate care să faciliteze inserția pe piața muncii a absolvenților de studii terțiare*
* *Parteneriate nou înființate/dezvoltate între unități/instituții de învățământ (postuniversitar) și sectorul privat și actori din domeniul cercetării și inovării*

## Context

Accesul doctoranzilor şi al proaspeţilor doctori la o carieră în cercetare este inca foarte limitat. De aceea, Strategia naţionala de cercetare, dezvoltare şi inovare 2014 – 2020[[1]](#footnote-1) susţine măsuri de creştere a atractivităţii carierei de cercetare si sprijină in acelasi timp creşterea mobilităţii internaţionale a cercetătorilor şi, totodată, deschiderea mai largă a mediului de cercetare public către cercetătorii din mediul privat şi din străinătate prin integrarea doctoranzilor şi tinerilor doctori în proiecte CDI.

Acțiunile Marie Skłodowska-Curie fac parte din Programul-cadru al Uniunii Europene pentru cercetare și inovare Orizont 2020, Pilonul „Excelenţă ştiinţifică”, fiind proiecte dedicate resurselor umane din domeniul cercetare. Acțiunile Marie Skłodowska-Curie finanțează colaborarea pe termen lung între instituțiile academice și non-academice (instituții de învățământ superior, organizații de cercetare, sectorul privat, asociații, etc.), prin încurajarea mobilității transfrontaliere și inter-sectoriale a cercetătorilor, sprijinind cercetători excepționali în toate etapele carierei lor, indiferent de naționalitate. Programul susține formarea și dezvoltarea carierei personalului din toate domeniile cercetării și inovării, de la cercetarea de bază până la preluarea rezultatelor pe piață. Domeniile de cercetare sunt alese în mod liber de solicitanți (persoane fizice și/sau organizații). Din cele patru tipuri de acțiuni Marie Skłodowska-Curie, proiectele tip Burse Individuale[[2]](#footnote-2) sunt dedicate cercetătorilor cu un nivel crescut de experienţă şi oferă acestora posibilitatea de a derula proiectul de cercetare în statele membre UE/Asociate sau în afara UE, de a relua cariera în cercetare sau de a se reîntoarce în Europa, beneficiind de un salariu deosebit de atractiv şi condiţii de angajare compatibile cu prevederile Cartei Europene şi Codului de Conduită în recrutarea cercetătorilor. Scopul bursei individuale este de a spori potențialul creativ și inovator al cercetătorilor experimentați, care doresc să-și diversifice competențele individuale prin formare avansată, mobilitate internațională și intersectorială.

Conform ultimelor statistici privind participarea României în Programul Marie Sklodowska- Curie, 346 de cercetători au primit finanţare până în acest moment în diverse tipuri de proiecte MSCA. De asemenea, 65 de organizaţii gazdă din România au contractat granturi în valoare de peste 12 milioane de euro. Cu toate acestea, în cazul proiectelor tip Burse Individuale derulate în cadrul organizaţiilor de cercetare gazdă din România, numărul proiectelor câştigate este în continuare foarte mic, fiind binecunoscut exodul creierelor cu care se confruntă în special tările din Europa de Est. Cercetatorii care nu obtin finantare prin intermediul burselor individuale dar care depun proiecte de cercetare deosebite primesc Certificate de excelenta, instrumente prin intermediul carora Comisia Europeană recomandă proiectul pentru finanţare din surse alternative identificate la nivel naţional, regional sau european.

Având în vedere aceste aspecte, identificarea unei surse de finanţare alternative pentru aceste proiecte ar permite implementarea unor proiecte excepţionale propuse de cercetătorii români şi ar impulsiona dezvoltarea carierelor acestora, în ţară sau străinătate. În plus, finantarea burselor cercetătorilor ar putea contribui la stabilizarea resursei umane pentru cercetare în România, ţinând cont de faptul că cercetătorii români, pregătiţi şi specializaţi pe durata acestor scheme de mobilitate, îşi vor continua activitatea în ţară după implementarea proiectului.

**Abordarea Programului Operațional Capital Uman 2014-2020:**

Uniunea Europeană, prin politica de competitivitate, și-a stabilit ca obiectiv crearea unor condiții optime pentru competitivitate prin accelerarea adaptării industriei la schimbările structurale, încurajarea unui mediu favorabil inițiativei și dezvoltării întreprinderilor, în special a întreprinderilor mici și mijlocii, promovarea unui mediu propice cooperării dintre întreprinderi și favorizarea unei mai bune exploatări a potențialului industrial al politicilor de inovare, cercetare și dezvoltare tehnologică, politici de o importanță crucială în contextul concurenței mondiale. România este încadrată la nivel european în grupul țărilor care vin din urmă (catching-up)[[3]](#footnote-3), alături de Bulgaria, Cehia, Polonia, Ungaria, Slovacia, Letonia și Lituania, poziționare care stabilește în linii generale contextul politicii de competitivitate pentru perioada următoare. Economia României se bazează preponderent pe servicii (67% din PIB), urmate de industria prelucrătoare (22% din PIB), agricultura (7% din PIB) și ale industrii non-prelucrătoare (4% din PIB)[[4]](#footnote-4). Analiza pieței muncii din România, din perspectiva modificării structurii ocupaționale, a relevat 3 mari categorii de ocupații: dominante, cele care și-au schimbat semnificativ conținutul și cele de străpungere. Indiferent de tipologia lor, majoritatea ocupațiilor au înregistrat schimbări în conținutul muncii, principalii factori generatori fiind adaptarea la nevoile clienților, creșterea competiției și retehnologizările.

Dezvoltarea și extinderea sectorului privat, necesitatea acestuia de a-și stabiliza anumite segmente de piață au determinat dezvoltarea unor politici „orientate către beneficiar/client” la nivelul firmelor și, deci, creșterea rolului unor factori, precum „adaptarea la nevoile clienților” și „creșterea competiției în domeniu”.

Strategia Națională pentru Competitivitate 2015-2020[[5]](#footnote-5) (SNC) a identificat următoarele sectoare economice cu potențial competitiv care se corelează cu domeniile de specializare inteligentă identificate în Strategia națională de cercetare, dezvoltare și inovare 2014 – 2020, conform tabelului de mai jos.

|  |  |  |  |  |  |  |
| --- | --- | --- | --- | --- | --- | --- |
| Domenii de specializare inteligentă din Strategia CDI 2014-2020 | | Bio-economia | Tehnologia informațiilor și a comunicațiilor spațiu și securitate | Energie, mediu și schimbări climatice | Eco- nano-tehnologii și materiale avansate | Sănătate |
| Sectoare economice cu potențial competitiv | |
| Rol economic important și cu influență asupra ocupării | Turism și ecoturism | √ |  | √ |  | √ |
| Textile și pielărie |  |  |  | √ |  |
| Lemn și mobilă |  |  |  | √ |  |
| Construcții | √ |  | √ | √ |  |
| Industrii creative |  | √ |  | √ | √ |
| Dinamica competitivă | Industria auto și componente |  | √ |  | √ |  |
| Tehnologia informației și comunicațiilor |  | √ |  |  |  |
| Procesarea alimentelor și a băuturilor | √ |  |  | √ | √ |
| Inovare, dezvoltare tehnologică și valoare adăugată | Sănătate și produse farmaceutice | √ |  |  | √ | √ |
| Energie și management de mediu | √ | √ | √ |  |  |
| Bioeconomie (agricultură, silvicultură, pescuit și acvacultură), biofarmaceutică și biotehnologii | √ |  | √ | √ | √ |

În plus, prin H.G.nr. 640/2018 privind modificarea Strategiei naționale pentru competitivitate 2015-2020, aprobată prin Hotărârea Guvernului nr. 775/2015 se subliniază rolul distribuției ca domeniu orizontal care poate contribui la competitivitatea sectoarelor de viitor identificate în strategie: ”Pe lângă sectoarele productive de viitor identificate ca fiind sectoare cu potențial de export și de specializare inteligentă, pentru asigurarea competitivității economiei românești pe ansamblu, este nevoie și de un sistem de distribuție eficient care să asigure legătura între produsele sectoarelor identificate ca fiind de viitor și utilizatorii finali în siguranță și cu costuri minime.”

Scopul apelului este crearea unui mecanism sinergic dintre fondurile europene, respectiv intre programul cadru de cercetare si inovare european si fondurile structurale. În cadrul mecanismului propus, se va acorda o bursa individuala lunara, pe perioada stagiului de cercetare, pentru cercetătorii care au primit Certificatul de excelență. Sprijinul financiar acordat cercetătorilor prin mecanismul de finanţare nu elimină posibilitatea de a obține orice alte tipuri de granturi/burse acordate către universitatea /instituția unde activează în calitate de cercetător.

Certificatele de Excelenţă au fost acordate pentru prima dată de către Comisia Europeană în anul 2017, ca măsură de sprijin pentru cercetătorii din întreaga lume care au aplicat în cadrul apelului pentru burse individuale Marie Sklodowska-Curie din cadrul Programului Orizont 2020 în anul 2016 şi au obţinut un scor de 85% sau mai mult, dar nu au putut fi finanţaţi.

Acest fapt se datorează numărului foarte mare de aplicaţii primite anual raportat la bugetul alocat apelului. Spre ilustrare, bugetul alocat apelului pentru burse individuale Marie Sklodowska- Curie din 2019 a fost de 294,5 milioane euro şi doar 1.475 proiecte din 9.875 trimise spre evaluare au fost finanţate. Comisia Europeană a acordat în luna martie a acestui an 2.136 de certificate de excelenţă cercetătorilor care au trimis aplicaţii de proiecte în apelul pentru burse individuale Marie Sklodowska-Curie 2019.

Certificatele de excelenţă oferă aplicanţilor recunoaşterea calităţii proiectelor de cercetare, pentru a identifica alte surse de finanţare pentru implementarea proiectelor lor şi a-şi susţine astfel dezvoltarea carierei. Practic, prin acordarea acestor certificate, Comisia Europeană certifică faptul că propunerea de proiect a fost evaluată ca fiind excelentă într-un proces de evaluare deosebit de competitiv la nivel european şi că este recomandată pentru finanţare din surse alternative identificate la nivel naţional, regional sau european, propunerea de proiect şi raportul de evaluare fiind puse la dispoziţia potenţialilor finanţatori de către Comisia Europeană, protejate împotriva fraudei şi digital.

În urma evaluării apelului pentru burse individuale din 2019, 17 aplicaţii din România au primit certificate de excelenţă, 55 fiind acordate în anii precedenţi (2016-2018).

MECANISMUL FINANCIAR SINERGII CU H2020 – MSCA implică organizarea unei competiții în sistem deschis, în cadrul unui concurs național anual, pentru acordarea timp de maximum 36 de luni a salariilor lunare pentru a derula activitatea descrisă în proiectele depuse în cadrul competiţiilor MSCA, pentru care s-au obţinut certificate de excelență Marie Curie (având o alocare bugetară totală de 7.600.000 euro).

Sprijinul acordat prin FSE va fi direcționat doar către cercetătorii care își înscriu cercetările domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor științific și comercial, prevăzute în Strategia Națională de Cercetare, Dezvoltare și Inovare 2014–2020. Grupul țintă eligibil în cadrul acestei cereri de propuneri de proiecte include numai cetățeni UE cu domiciliul sau reședința în România[[6]](#footnote-6).

## Tipul apelului de proiecte și perioada de depunere a propunerilor de proiecte

Cererea de propuneri de proiecte este un apel de tip non-competitiv, cu termen limită de depunere.

Prezentul apel este dedicat exclusiv regiunilor mai puțin dezvoltate (Centru, Sud-Est, Sud Muntenia, Nord-Est, Nord-Vest, Vest, Sud-Vest Oltenia), regiunea București Ilfov este exceptată de la finanțare în cadrul prezentului apel de propuneri de proiecte.

Elaborarea propunerii de proiect va urma fazele mecanismului non-competitiv menționate la secțiunea 3 Mecanismul non-competitiv din Metodologia de verificare, evaluare şi selecție a proiectelor ȋn cadrul Programului Operațional Capital Uman 2014-2020.

**SISTEMUL INFORMATIC MySMIS 2014 VA FI DESCHIS ÎN DATA DE \_\_\_\_\_\_\_\_\_\_\_\_\_ ORA 16.00** **ŞI SE VA ÎNCHIDE ÎN DATA DE \_\_\_\_\_\_\_\_\_\_\_\_\_\_\_\_, ORA 16.00.**

## Acțiunile sprijinite în cadrul apelului

***Activitatea 1 - Activităţi de cercetare şi de colaborare în reţea pentru tinerii cercetători în scopul creării de sinergii între cercetare şi inovare, în special în ceea ce priveşte complementaritatea cu sectoarele economice cu potențial competitiv identificate conform SNC şi din domeniile de specializare inteligentă conform SNCDI, în sprijinul internaționalizării învățământului terțiar*** – activitate obligatorie

Proiectul finanțat în cadrul prezentului apel de propuneri de proiecte va avea în vedere stimularea cercetării în domeniile prioritare identificate prin intermediul Strategiei Naționale de Competitivitate 2014- 2020, respectiv în domeniile de specializare inteligentă, identificate pe baza potențialului lor științific și comercial, prevăzute în Strategia Națională de Cercetare, Dezvoltare și Inovare 2014–2020, prin intituirea unui mecanism de sprijin al cercetătorilor care au obținut certificatul de excelenţă Marie Sklodowska- Curie. Se are în vedere astfel sprijinirea procesului de cercetare inovare bazat pe colaborarea pe termen lung între instituțiile de învățământ superior, organizațiile de cercetare inovare și mediul privat.

În vederea identificării cercetătorilor post-doctorat care urmează să beneficieze de sprijin financiar în vederea derulării unui program de cercetare în domeniile prioritare stabilite prin Strategiei Naționale de Competitivitate 2014- 2020, respectiv în domeniile de specializare inteligentă, identificate pe baza potențialului lor științific și comercial, prevăzute în Strategia Națională de Cercetare, Dezvoltare și Inovare 2014–2020, solicitantul are obligația de a organiza o competiție națională în sistem deschis în vederea selectării cercetătorilor post-doctorat care vor beneficia de sprijin financiar sub formă de bursă în vederea asigurării cheltuielilor necesare subzistenței pentru o perioadă de până la 36 de luni pentru derularea activităților în cadrul proiectelor depuse în cadrul competiției MSCA pentru care a fost obținut Certificatul de excelență. Procesul de selecție se va derula pe baza de criterii transparente și nediscriminatorii ce vor fi prezentate pe larg în Cererea de finanțare și vor fi făcute publice anterior demarării procesului de selecție.

Sprijinul financiar acordat cercetătorilor post-doctorat înregistrați în grupul țintă va fi acordat pe perioada desfasurarii stagiului la institutia gazda, conform proiectului MSCA caruia i s-a acordat eticheta de excelenta, condiționat de derularea programului de cercetare în cadrul proiectelor depuse în cadrul competiției MSCA pentru care a fost obținut certificatul de excelență. Bursele acordate vor respecta următoarele condiții:

* Salariul lunar net acordat pe perioada stagiului de cercetare este de maximum 2.500 euro;
* Pentru participare la conferințe se acordă o sumă forfetară (care include taxe de participare la conferințe, transport, cazare 3 nopti) în valoare totală maximă de 1.600 euro/eveniment relevant pentru tema de cercetare;
* Cheltuieli pentru transportul persoanelor, la şi de la locul de desfăşurare a cercetării și domiciliul de rezidenţă, în valoare maximă de 800 euro/ persoană/proiect.

În vederea acordării bursei lunare, în etapa de implementare, cercetătorul va elabora un raport de progres care va reprezenta un document justificativ pentru sprijinul financiar primit. Acest raport trebuie validat la nivelul instituției gazdă.

În vederea acordării sprijinului financiar, se va realiza un contract de acordare a sprijinului financiar tripartit încheit între solicitantul finanțării nerambursabile (solicitantul proiectului POCU); cercetătorul post-doctorat care beneficiază de sprijin și instituția gazdă în care cercetătorul post-doctorat derulează programul post-doctorat de cercetare avansată. În cadrul acestui contract de acordare a sprijinului vor fi menționate minim următoarele prevederi:

* Definirea proiectului de cercetare pentru care se acordă sprijinul financiar (obiective, activități, rezultate așteptate, indicatori de performanță)
* Cerințele minime ce trebuie atinse de către cercetătorul post-doctorat sprijinit pentru finalizarea programului de cercetare post-doctorală
* Cuantumul sprijinului financiar acordat cercetătorului post-doctoral, inclusiv defalcarea sumelor pe componentele de burse (pentru asigurarea subzistenței); cheltuieli pentru participarea la conferințe și respectiv cheltuieli cu transportul de la locul de desfășurare a cercetărilor și domiciliul de rezidență.
* Obligația organizației gazdă de a evalua activitatea de cercetare a cercetătorului post-doctoral sprijinit și de a aviza raportul lunar de cercetare.

## Teme secundare FSE

În cadrul Axei Prioritare 6/ PI 10.iv sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (*tema secundară vizată*) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul Axei Prioritare 6. Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.**

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| **Tema secundară** | **Pondere minimă pe proiect** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor | 3% |
| 02. Inovare socială | 5% |
| 04. Consolidarea cercetării, dezvoltării tehnologice și inovării | 5% |
| 05. Îmbunătățirea accesibilității, a utilizării și a calității tehnologiilor informației și comunicațiilor | 15% |
| 06. Nediscriminare | 10% |

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte **minim procentul indicat** în tabel calculat la totalul cheltuielilor eligibile ale proiectului.

**În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.**

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[7]](#footnote-7).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Solicitanții și/ sau partenerii eligibili trebuie să evidențieze în formularul de aplicație dacă propunerea de proiect contribuie la inovarea socială, conform celor prezentate mai sus.

## Teme orizontale

În cadrul proiectului va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. Prin activitățile propuse în cadrul proiectului va trebui să asigurați contribuția la cel puțin una din temele orizontale de mai jos.

* **Dezvoltare durabilă**

Pentru atingerea obiectivelor stabilite prin [Strategia Europa 2020](http://eur-lex.europa.eu/LexUriServ/LexUriServ.do?uri=COM:2010:2020:FIN:EN:PDF), precum și prin [Inițiativa privind locurile de muncă verzi](http://ec.europa.eu/transparency/regdoc/rep/1/2014/RO/1-2014-446-RO-F1-1.Pdf), orientarea către o economie a UE competitivă și cu emisii scăzute de carbon are implicații inclusiv din perspectiva formării profesionale inițiale a forței de muncă.

Integrarea principiului dezvoltării durabile în cadrul proiectelor care converg la îndeplinirea Obiectivului 6.13 al POCU se va putea realiza prin: abordarea acestui principiu în cadrul campaniilor de informare și conștientizare derulate, includerea aspectelor privind dezvoltarea durabilă în tiate fazele de implementare a proiectelor precum și în dezvoltarea planurilor de afaceri, etc.

* **Egalitatea de șanse și non-discriminarea**

Promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă sau orientare sexuală și a dificultăților de acces de orice tip, precum și asigurarea accesului egal la serviciile de interes general sunt teme orizontale care contribuie la atingerea obiectivelor [Strategiei Europa 2020](http://eur-lex.europa.eu/LexUriServ/LexUriServ.do?uri=COM:2010:2020:FIN:EN:PDF). Toate acestea constituie elemente-cheie pentru elaborarea și implementarea proiectelor aferente Obiectivului 6.13 al POCU, în special în ceea ce privește selecția și recrutarea grupului țintă și derularea activităților cu acesta.

Având în vedere identificarea dificultăților de acces și participare la formare profesională inițială în special în rândul persoanelor din mediul rural și al celor aparținând minorității roma, Obiectivului 6.13 al POCU accentuează importanța sprijinirii cu deosebire a acestor categorii de persoane.

* **Utilizarea TIC și contribuția la dezvoltarea de competențe digitale**

Tehnologia influențează aproape fiecare aspect al vieții publice, private sau profesionale. Pentru fiecare persoană, consecința naturală a inovării tehnologice este cerința pentru noi tipuri de competențe. Cu toate acestea, dezvoltarea competențelor nu are un ritm la fel de accelerat precum evoluția tehnologiei, ceea ce creează adesea situații paradoxale: milioane de șomeri, în condițiile în care un număr mare de companii semnalează dificultăți în a recruta personal cu competențe TIC și, implicit, un număr mare de locuri de muncă vacante în acest domeniu. În plus, nevoia de competențe digitale există în aproape toate domeniile: tehnic, economic, medical, artă și arhitectură, etc. și continuă să se extindă. Prin urmare, fiecare persoană trebuie să dețină cel puțin competențe digitale de bază pentru a munci, a învăța și a participa activ în societate.

## Informare și publicitate

Activitatea de informare și publicitate este realizată în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 9 „Informare și publicitate”.

## Tipuri de solicitanți şi parteneri eligibili în cadrul apelului

În cadrul acestei cereri de propuneri de proiecte, solicitantul eligibil este:

* Ministerul Educației și Cercetării

Proiectul se poate implementa cu solicitant unic sau în parteneriat cu una sau mai multe din entitățile de mai jos:

* Structuri/agenţii/organisme relevante, subordonate/coordonate de către Ministerul Educației și Cercetării
* Agenţii, structuri, organisme aflate în subordinea/coordonarea MEC şi alte organisme publice cu atribuţii în domeniul învăţământului superior şi cercetării ştiinţifice

## Durata de implementare a proiectului

Perioada maximă de implementare a proiectului este de maximum de **36 de luni**. Cererile de finanțare care nu vor vor respecta aceste condiții vor fi respinse.

## Grupul țintă al proiectului

În cadrul prezentului apel, grupul țintă este format din:

* Cercetători post-doctorat

Valoarea minimă a grupului țintă pentru un proiect este de 50 persoane.

Pentru a beneficia de sprijin în cadrul proiectului finanțat prin prezentul apel de propuneri de proiecte o persoană trebuie să îndeplinească **în mod cumulativ** următoarele condiții:

* Sunt înmatriculați într-un program postdoctoral de cercetare avansată în cadrul unei instituții de învățământ superior sau al unei unități de cercetare-dezvoltare în coformitate cu prevederile Legii educației naționale (Legea 1/2011)
* Au fost admiși la programul de postdoctorat de cercetare avansată în conformitate cu metodologia elaborată de către organizația gazdă (cf. legislației aplicabile)
* Dețin certificat de excelență obținut în cadrul programului Marie Sklodowska- Curie
* Pe întreaga perioadă în care beneficiază de sprijin demonstrează participarea la programul de cercetare pentru care a obținut certificatul de excelență în cadrul programului Marie Sklodowska- Curie.
* Programele de cercetare pentru care beneficiază de sprijin se înscriu în domeniile prioritare[[8]](#footnote-8) ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potențialului lor ştiinţific şi comercial, prevăzute în Strategia Națională de Cercetare, Dezvoltare și Inovare 2014 – 2020.
* Sunt cetățeni ai unui stat membru al Uniunii Europene
* Au domiciliul/reședința în regiunile mai puțin dezvoltate (Centru; Nord Est; Nord Vest; Sud Est; Sud Vest Oltenia; Sud Muntenina și respectiv Vest).

**Finanțarea este acordată condiționat de asumarea obligației din partea membrilor grupului țintă să își continue activitatea în Romania după implementarea proiectului.**

**Astfel, cercetătorii care beneficiaza de sprjin în cadrul prezentului apel, în baza unui contract încheiat cu MEC, au obligația ca, timp de 2-3 ani (în funcție de durata sprijinului financiar oferit) să activeze într-o instituție de cercetare din România, după finalizarea stagiului de cercetare în universitatea/institutul de cercetare gazdă[[9]](#footnote-9).**

**N.B:** În vederea evitării dublei finanțări, cercetătorii care au derulat anterior înscrierii în grupul țintă al proiectului, un alt program de cercetare post-doctorat nu vor putea beneficia de sprijin în cadrul proiectului finanțat în cadrul prezentului apel de propuneri de proiecte.

Beneficiarii de finanțare nerambursabilă au obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date (Regulamentul general privind protecția datelor), precum şi prevederile Directivei 2002/58/CE privind prelucrarea datelor personale si protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, cu modificările și completările ulterioare. Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## Indicatorii aplicabili proiectului

Conform Regulamentului (UE) nr. 1304/2013, „Participanți” sunt persoanele care beneficiază în mod direct de o intervenție din FSE/ILMT, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.

Toate datele aferente indicatorilor privind participanții trebuie defalcate în funcție de gen.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte. Este foarte important ca, la stabilirea țintelor pentru indicatorii de realizare și de rezultat, să se aibă în vedere definirea indicatorilor conform Ghidului Indicatorilor POCU și Fișele indicatorilor POCU disponibil la adresa http://mfe.gov.ro/pocu/fise/category/ap-6-fise-individuale-august-2020/.

Cererea de finanțare va include atât indicatorul de realizare (4S130), cât și indicatorul de rezultat (4S119) prezentați în continuare. Pentru fiecare cerere de finanțare, ţintele minime obligatorii pentru indicatorii de realizare/ indicatorul de rezultat sunt următoarele:

**Indicatori de realizare**

|  |  |  |
| --- | --- | --- |
| Cod | Denumire indicator | Ţinta minimă solicitată |
| 4S130 | Persoane (cercetători post-doctorat) care beneficiază de sprijin prin programe doctorat/post-doctorat, din care:   * Studenți aparținând minorității roma * Studenți din mediul rural * Studenți netradiționali * Studenți SEN (cu cerințe educaționale speciale) | Ținta minimă a indicatorului de realizare 4S130 este de 50 de persoane |

**Indicatori de rezultat**

|  |  |  |
| --- | --- | --- |
| Cod | Denumire indicator | Ţinta minimă solicitată |
| 4S119 | Cercetători, care au finalizat programe post-doctorale urmare a sprijinului primit , din care:   * Studenți aparținând minorității roma * Studenți din mediul rural * Studenți netradiționali * Studenţi SEN (cu cerințe educaționale speciale) | Ținta minimă pentru indicatorul 4S119 este de 95% din ținta asumată a indicatorului de realizare 4S130 |

Nu este obligatoriu ca în cadrul cererii de finanțare să fie incluse sub-diviziunile/sub-categoriile de indicatori.

## Alocarea financiară stabilită pentru apelul de proiecte

Suma alocată prezentului apel este de 7.600.000 euro, din care contribuția UE este de 6.460.000 euro (corespunzând unei contribuții UE de 85%), iar contribuția națională este de 1.140.000 euro (corespunzând unei contribuții naționale de 15%).

## Valoarea maximă a proiectului

Bugetul proiectului va fi exprimat DOAR în lei. Cursul de schimb care va fi utilizat de beneficiar pentru verificarea încadrării bugetului proiectului în valoarea maximă eligibilă a proiectului, este cursul Inforeuro disponibil la următoarea adresa:

http://ec.europa.eu/budget/contracts\_grants/info\_contracts/inforeuro/index\_en.cfm.

În cadrul acestui apel de proiecte se va considera cursul Inforeuro aferent lunii \_\_\_\_\_\_\_\_\_ 2020, respectiv 1 EURO = \_\_\_\_\_\_\_\_\_\_\_RON

Valoarea eligibilă a unui proiect este de **maximum 7.600.000 euro.**

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

## Cofinanțarea națională (cofinanțarea publică și cofinanțarea proprie)

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul *Orientări privind accesarea finanțărilor în cadrul Programului Operațional Capital Uman 2014 – 2020*.

## Regiunea/ regiunile de dezvoltare vizate de apel

Cererile de finanțare trebuie să vizeze grupuri țintă cu domiciliul/reședința în regiunile mai puțin dezvoltate ale României: Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru

Proiectul vizează regiunile mai puțin dezvoltate ale României (Centru; Nord Est; Nord Vest; Sud Est; Sud Vest Oltenia; Sud Muntenia și respectiv Vest).

# CAPITOLUL 2. Reguli pentru acordarea finanțării

## Eligibilitatea solicitantului și a partenerilor

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

## Eligibilitatea proiectului

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

## Eligibilitatea cheltuielilor

Lista orientativă privind incadrarea cheltuielilor eligibile aferente proiectului in categoriile/subcategoriile de cheltuieli conform MySMIS:

| **Categorie MySMIS** | | **Subcategorie MySMIS** | | **Subcategoria (descrierea cheltuielii) conține:** | |
| --- | --- | --- | --- | --- | --- |
| **Cheltuieli directe**  **Cheltuielile eligibile directe reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză** | | | | | |
| 9-Cheltuieli aferente managementului de proiect | | 23 - Cheltuieli salariale cu managerul de proiect | | * Salariu manager de proiect | |
| 25-Cheltuieli salariale | | 83-Cheltuieli salariale cu personalul implicat în implementarea proiectului (în derularea activităților, altele decât management de proiect) | | * Salarii pentru personalul implicat in implementarea proiectului altele decât management de proiect. | |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. | |
| 87 - Onorarii/venituri asimilate salariilor pentru experti proprii/cooptati | | * Onorarii/venituri asimilate salariilor pentru experti proprii/cooptati | |
| 27-Cheltuieli cu deplasarea | | 98-Cheltuieli cu deplasarea pentru personal propriu și experți implicați in implementarea proiectului | | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării | |
| 29-Cheltuieli cu servicii | | 100-Cheltuieli pentru consultanță și expertiză, inclusiv pentru elaborare PMUD | | * Cheltuieli aferente diverselor achiziții de servicii specializate, pentru care beneficiarul nu are expertiza necesară   N.B: Cheltuielile cu serviciile achiziționate au în vedere exclusive servicii destinate implementării activităților cu și pentru grupul țintă, serviciile destinate implementării generale a proiectului (management de proiect, activități suport pentru managerul de proiect) nu sunt eligibile, de exemplu: servicii de consiliere sau consultanță juridică pentru implementarea proiectului, servicii de audit a proiectului, servicii de contabilitate a proiectului. | |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | | 32-Cheltuieli cu taxe/ abonamente/ cotizații/ acorduri/ autorizații / garantii bancare necesare pentru implementarea proiectului | | * Achiziționare de publicații, cărți, reviste de specialitate, materiale educaționale relevante pentru proiect, în format tipărit, audio şi/ sau electronic * Taxe de eliberare a certificatelor de absolvire * Taxe de participare la programe de formare/ educație | |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | | 70-Cheltuieli cu achiziția de materii prime, materiale consumabile și alte produse similare necesare proiectului | | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Multiplicare * Etc. | |
| 22 - Cheltuieli cu achiziția de active necorporale | | 76 - cheltuieli cu achiziția de active necorporale | | * Concesiuni, brevete, licente, mărci comerciale, drepturi și active similare, aplicații informatice | |
| 26 - cheltuieli cu subventii/burse/premii | | 94-Burse | | * Burse cercetare post-doctorat   NB: urmatoarele plafoane se aplică cheltuielilor cu salariul cercetătorilor din grupul țintă și pentru participarea la conferințe si transportul grupului țintă[[10]](#footnote-10):   * Salariul lunar net acordat pe perioada stagiului de cercetare este de maximum 2.500 euro * Pentru participare la conferințe se acordă o sumă forfetară (care include taxe de participare la conferințe, transport, cazare 3 nopti) în valoare totală maximă de 1.600 euro/eveniment relevant pentru tema de cercetare; * Cheltuieli pentru transportul persoanelor, la şi de la locul de desfăşurare a cercetării și domiciliul de rezidenţă, în valoare maximă de 800 euro/ persoană/proiect | |
| 28-Cheltuieli de tip FEDR | | 163 - cheltuieli de tip FEDR cu exceptia constructiilor, terenurilor, achizitia imobilelor | | * Echipamente de calcul şi echipamente periferice de calcul * Cablare rețea internă * Achiziționare şi instalare de sisteme şi echipamente pentru persoane cu dizabilități * Mobilier, birotică, echipamente de protecție a valorilor umane şi materiale | |
| **Cheltuieli generale de administrație**  **Cheltuielile generale de administrație reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități.** | | | | | |
| 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Cheltuieli cu dezvoltarea de aplicatii informatice * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare  d)servicii intretinere/gestionare spatii de cazare  e) servicii intretinere/gestionare cantina si preparare hrana   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar   alte activități de informare şi publicitate | |
| Cheltuielile generale de administrație vor fi decontate pe baza de costuri reale, în baza documentelor justificative, în baza a 15% din totalul cheltuielilor directe ale proiectului. | | | | |

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020.*

La nivel de proiect pot fi decontate cheltuieli plafonate procentual, după cum urmează:

* **Cheltuieli de tip FEDR** **aferente cheltuielilor directe**: maximum 10% din cheltuielile directe ale proiectului.
* **Cheltuielile generale de administrație (cheltuieli indirecte pe bază de costuri reale) vor fi decontate ca maximum 15% din cheltuielile directe ale proiectului**.

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

# CAPITOLUL 3. Completarea cererii de finanțare

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020*.

# CAPITOLUL 4. Procesul de evaluare și selecție a proiectelor

Selecția proiectelor se efectuează în conformitate cu prevederile: documentului *Orientări privind accesarea finanțărilor în cadrul Programului Operațional Capital Uman 2014-2020*, *Metodologiei de evaluare și selecție a proiectelor POCU*, Grilei de verificare a conformității administrative și a eligibilității, Grilei de evaluare și selecție tehnica si financiara.

# CAPITOLUL 5. Depunerea și soluționarea contestațiilor

Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, si cele ale *Metodologiei de verificare, evaluare și selecție a proiectelor POCU*.

Termenul estimat de finalizare a evaluării (inclusiv soluționarea contestațiilor) este ­­\_\_\_\_\_\_\_\_\_\_ 2020.

# CAPITOLUL 6. Contractarea proiectelor – descrierea procesului

Procesul de contractare se desfășoară în conformitate cu prevederile ghidului general *Orientări privind accesarea finanțărilor în cadrul Programului Operațional Capital Uman 2014-2020*.

Termenul estimat de finalizare a procesului de contractare este calculat la cursul de schimb stability la secțunea 1.8 Valoarea maximă a proiectului din prezentul Ghid al Solicitantului Condiții Specifice calculat la cursul de schimb stability la secțunea 1.8 Valoarea maximă a proiectului din prezentul Ghid al Solicitantului Condiții Specifice\_\_\_\_\_\_\_\_\_\_\_\_ 2020.

# CAPITOLUL 7. ANEXE

Anexa 1: Criteriile de verificare a conformității administrative și a eligibilității

Anexa 2: Criterii de evaluare și selecție

Anexa 3: OMEC nr. 5376/2017 privind aprobarea domeniilor si specializărilor/programelor de studii universitare corelate cu sectoarele economice cu potențial de creștere in România

1. HOTĂRÂRE Nr. 929 din 21 octombrie 2014 privind aprobarea Strategiei naţionale de cercetare, dezvoltare şi inovare 2014 – 2020 [↑](#footnote-ref-1)
2. **https://ec.europa.eu/info/funding-tenders/opportunities/portal/screen/opportunities/topic-details/msca-if-2018** [↑](#footnote-ref-2)
3. Din primul grup de țâri fac parte Germania, Danemarca, Finlanda, Suedia, Austria, Irlanda, Olanda, Marea Britanie, Belgia și Franța, iar din al doilea grup fac parte Estonia, Slovenia, Spania, Italia, Portugalia, Grecia, Malta, Cipru și Luxemburg (*Sursa:* <http://www.minind.ro/strategie_competitivitate/Strategia_Nationala_de_Competitivitate_Anexa_1.pdf>) [↑](#footnote-ref-3)
4. Ministerul Economiei (2013), “Analiza socio-economică”, Grupul de lucru Competitivitate [↑](#footnote-ref-4)
5. HG nr. 775/2015 modificată prin HG nr. 640/2018 [↑](#footnote-ref-5)
6. Conform Memorandumului cu tema Aprobarea Mecanismului de susţinere a cercetătorilor români care au obţinut

   Certificate de excelenţă din partea Comisiei Europene ca urmare a apelurilor pentru Burse Individuale Marie Sklodowska-Curie, din cadrul Programului Orizont 2020. [↑](#footnote-ref-6)
7. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-7)
8. Conform prevederilor OMEN nr. 5376/19.10.2017 [↑](#footnote-ref-8)
9. Conform Memorandumului cu tema Aprobarea Mecanismului de susţinere a cercetătorilor români care au obţinut

   Certificate de excelenţă din partea Comisiei Europene ca urmare a apelurilor pentru Burse Individuale Marie Sklodowska-Curie, din cadrul Programului Orizont 2020. [↑](#footnote-ref-9)
10. Conform Memorandumului cu tema Aprobarea Mecanismului de susţinere a cercetătorilor români care au obţinut

    Certificate de excelenţă din partea Comisiei Europene ca urmare a apelurilor pentru Burse Individuale Marie Sklodowska-Curie, din cadrul Programului Orizont 2020. [↑](#footnote-ref-10)